armvectores/hy_wikipedia_2023 huggingface dataset:
Օվսյա Հեքիմյան

Օվսյա Գևորգ Հեքիմյան (1880, Քեսապ (Քեսաբ), Լաթակիայի գավառ, Լաթակիայի մարզ, Սիրիա - 1915), հայ բժիշկ։


== Կենսագրություն ==
Ծնվել է 1880 թվականին Քեսապ քաղաքում։ Նախնական կրթությունն ստացել է Քեսապի հայկական Ավետարանական վարժարանում։ 1896-98 թվականներին հաճախել է Այնթապի Ամերիկյան քոլեջը։ Ապա հաճախել է Սիրիական բողոքական քոլեջ (հետագայում՝ Բեյրութի ամերիկյան համալսարան – Էյ.Եու.Պի.), որտեղ ուսանել է բժշկություն և ստացել բժշկության դոկտորի վկայական։ Որպես բժիշկ աշխատել է Քեսապում։
1914 թ. սկսված Առաջին համաշխարհային պատերազմի ժամանակ զորակոչվել է թուրքական բանակ և
ուղարկվել ռազմաճակատ։ 1915 թվականի մայիսին սպանվել է թուրքերի կողմից։
Ամուսնացած էր Կ. Ինճեճիկյանի հետ։


== Գրականություն ==
Քէստենեան Հրաչ, Պէյրութի Ամերիկեան Համալսարանէն Շրջանաւարտ Եւ Մեծ Եղեռնին Նահատակուած Հայ Բժիշկներ, «Ազ­դակ», 01-11-2012։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Հասմիկ Սիմոնյան (բանաստեղծ)

Անվան այլ կիրառումների համար տե՛ս՝ Հասմիկ Սիմոնյան (այլ կիրառումներ)Հասմիկ Գագիկի Սիմոնյան (մարտի 7, 1987(1987-03-07), Երևան, Հայկական ԽՍՀ, ԽՍՀՄ), հայ բանաստեղծ, Հայաստանի գրողների միության անդամ (2007):


== Կենսագրություն ==
Հասմիկ Սիմոնյանը ծնվել է 1987 թվականին Երևանում։ 2003 թվականին ավարտել է Երևանի Մուշեղ Գալշոյանի անվան թիվ 148 միջնակարգ դպրոցը, 2003-2008 թվականներին սովորել է Երևանի Խաչատուր Աբովյանի անվան պետական մանկավարժական համալսարանի բանասիրական ֆակուլտետում, 2008-2009 թվականներին՝ Կովկասի ինստիտուտի լրագրության բաժնում։ 2005 թվականին հրատարակված Սիմոնյանի «Լուսնոտ բառեր» բանաստեղծությունների ժողովածուն ձեռագիր վիճակում արժանացել է Սլավիկ Չիլոյանի անվան մրցանակի։ 2010 թվականին հրատարակվել է «Թափթփված սենյակներ» բանաստեղծությունների երկրորդ ժողովածուն։
Տպագրվել է «Գրական թերթ», «Գրեթերթ», «Եղիցի լույս», «Գարուն», «Նարցիս», «Ցոլքեր», «Ինքնագիր», «Հետք» և այլ թերթերում ու ամսագրերում, ինչպես նաև՝ «Գրանիշ» և «Հետք» ինտերնետային կայքերում։


== Պարգևներ, մրցանակներ ==
«Գրեթերթի» մրցանակ՝ «Պոեզիա» անվանակարգում, 2010
«Գրեթերթի» մրցանակի՝ «Հրապարակախոսություն և ակնարկ» անվանակարգում, 2008
Հրանտ Մաթևոսյանի անվան կրթաթոշակ-մրցանակ, 2007
Հակոբ Կարապենցի անվան մրցանակ, 2006
Հայաստանի Նախագահի երիտասարդական մրցանակի «Գրականություն» բնագավառում, 2006


== Երկեր ==
Թափթփված սենյակներ, Երևան, 2010։
Լուսնոտ բառեր, Երևան, 2005։


== Ծանոթագրություններ ==
Բերիլիումի համաձուլվածքներ

Բերիլիումի համաձուլվածքներ, համաձուլվածքներ, որոնց հիմքը բերիլիումը՝ Be, է։ Բերիլիումի համաձուլվածքների արդյունաբերական կիրառությունն սկսվել է 1950-ական թվականներին։ 
Բերիլիումին բնորոշ փխրունությունը վերանում է արծաթի, պղնձի, նիկելի, կոբալտի, երկաթի, ալյումինի և այլ մետաղների հետ նրա համաձուլվածքներում։ Մետաղը պատում է բերիլիումի հատիկները և նպաստում չկողմնորոշվող հատիկների սահմաններում լարումների ռելաքսացմանն ու պլաստիկ ձևափոխության ընթացքին։ Բերիլիումի համաձուլվածքները կարելի է կռել, գլոցել, մամլել ևն։ 
Բերիլիումի համաձուլվածքները, որոնք պարունակում են 1,9–3,7% արծաթ, ունեն բարձր պլաստիկություն, իսկ 20–40% արծաթի դեպքում՝ բարձր դիմադրություն հարվածային բեռնվածքների նկատմամբ։ Արդյունաբերական նշանակություն ունեն բերիլիում–ալյումին համակարգի համաձուլվածքները, որոնք պարունակում են 24–43% ալյումին և կոչվում «լոկելոյ» (մշակել է ԱՄՆ–ի «Լոկհիդ» ֆիրման)։ Կոբալտի և երկաթի հետ բերիլիումի համաձուլվածքներն ունեն մեծ ամրություն, իսկ պղնձի և նիկելի հետ պակաս ամուր են, բայց՝ ավելի պլաստիկ։ 
Բերիլիումի համաձուլվածքները ջերմակայուն են։ Թեթևության և մեծ տեսակարար ամրության շնորհիվ կիրառվում են որպես կոնստրուկցիոն նյութ թռչող ապարատների համար։ Այդ համաձուլվածքներից դետալների և նախապատրաստվածքների ստացումը հիմնականում կատարվում է փոշեմետալուրգիայի մեթոդով։
Գեորգի Հովակիմյան

Գեորգի Գեորգիի Հովակիմյան (սեպտեմբերի 12, 1952(1952-09-12), Թբիլիսի, Վրացական ԽՍՀ, ԽՍՀՄ), հայ դերասան։


== Կենսագրություն ==
1958-1968 թվականներին սովորել է Թբիլիսիի թիվ 92 միջնակարգ դպրոցում, 1969-1971 թվականներին՝ Թբիլիսիի Ստեփան Շահումյանի անվան դրամատիկական թատրոնին կից ստուդիայում։ Ավարտելուց հետո մինչև 1973 թվականը ծառայել է Սովետական բանակում։ Վերադառնալուց հետո անցել է աշխատանքի Թբիլիսի Ստեփան Շահումյանի անվան պետական հայկական թատրոնում։1981 թվականին տեղափոխվել է Երևան, աշխատում Երևանի Հենրիկ Մալյանի անվան կինոդերասանի թատրոնում։ 1983-1993 թվականներին համատեղ աշխատել է «Եռանկյունի», Մհեր Մկրտչյանի անվան արտիստական, «Մետրո», 1995 թվականին՝ Փոսի, 2007-2010 թվականներին՝ Երևանի պետական կամերային երաժշտական թատրոններում։ Հյուրախաղերով հանդես է եկել մի շարք երկրներում։ Աշխատել է «Հայ TV», «Շանթ» և Հայաստանի հանրային հեռուստատեսություններում
։


== Ներկայացումներ ==
« Իմ անունը Արամ է»
«Աստվածային կատակերգություն»
«Դեկամերոն»
«Կարոտ»
«Պատմություններ գնացքում»
«Ամուսնություն»


== Ֆիլմեր ==
«Սպիտակ ոսկոր»
«По ком тюрьма плачет»
«Աշուղ Քերիբ»
«Ծովահենների կայսրությունը»
«Дом дураков»
«Մի նայիր հայելուն»
«Վանա ծովուն արշալույսը»
«Անպետքը»
«Ջեմիկը» - Սերոժ Բենիամինի Ուշունց


== Ծանոթագրություններ ==


== Արտաքին հղումներ ==
«Ջեբկիրը». Գեորգի Հովակիմյան Archived 2015-08-19 at the Wayback Machine.
(3499) Հոպպե

(3499) Հոպպե (անգլ.՝ Hoppe), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 3-ին Ֆրեյմուտ Բորնգենի և Կարստեն Կիրշչի կողմից Տաուտենբուրգում։
Միջին հեռավորությունը Արեգակից կազմում է 3,108273 ա. մ., առավելագույնը մոտենում է 2,5714 ա. մ. հեռավորության վրա և հեռանում 3,6451 ա. մ.։ Արեգակի շուրջ մեկ ամբողջական պտույտ է կատարում 2001,6 երկրային օրվա ընթացքում, իր ուղեծրով շարժվելով միջինում 0,179856 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3499) Հոպպե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
1977 թվականը գրականության մեջ


== Իրադարձություն ==
Փարիզում լույս է տեսնում «Ապոլոն-77» գրական ալմանախը։


== Մրցանականեր ==


=== Միջազգային ===
Գրականության Նոբելյան մրցանակ - Վիսենտե Ալեյքսանդրե, «Պոեզիայի հանդեպ մեծ նվիրվածության համար, որը արտացոլում էր մարդու վիճակը տիեզերքում և ժամանակակից հասարակությունում, միևնույն ժամանակ արտացոլում է իսպանական ժողովրդական ավանդույթների վերածնունդը համաշխարհային երկու պատերազմների միջև ընկած ժամանակահատվածում»։
Համաշխարհային մրցանակ ամենալավ ֆանտաստիկ վեպի համար - Ուիլյամ Կոտցվինկլ, «Doctor Rat» վեպ։


=== Մեծ Բրիտանիա ===
Բուքերյան մրցանակ - Փոլ Սքոտ, «Մնալով»


=== ԽՍՀՄ ===
Լենինյան մրցանակ գրականության բնագավառում - չի շնորհվել
ԽՍՀՄ պետական մրցանակ
Յուրի Բոնդարև, «Ափ» վեպ
Մումին Կանոատ, «Ստալինգրադի ձայները», «Մոր դեմք» պոեմներ
Միխայիլ Մատուսովսկի, վերջին տարիների բանաստեղծություններ
Վալենտին Ռասպուտին, «Ապրիր և հիշիր» վիպակ
Մ. Գորկու մրցանակ
Վլադիմիր Ժուկով, «Ոսկեսարյակ» բանաստեղծություններ
Տանզիլիա Զումակուլովա, «Գաղտնիություն» բանաստեղծությունների գիրք
Յուրի Պրոկուշև, «Սերգեյ Եսենին։ Կերպար, բանաստեղծություններ, դարաշրջան»
Վլադիմիր Չիվիլիխին, «Քաղաքներով և գյուղերով» գիրք


=== ԱՄՆ ===
Պուլիտցերյան մրցանակ գեղարվեստական ստեղծագործություն` գրված ամերիկացի գրողի կողմից կատեգորիայում - չի շնորհվել
Պուլիտցերյան մրցանակ պոեզիայի կատեգորիայում - Ջեյմս Մերիլ, «Աստվածային կատակերգություններ»


=== Ֆրանսիա ===
Գոնկուրյան մրցանակ - Դիդյե Դեկուա, «Ջոն Դժոխք»
Ռենոդո մրցանակ - Ալֆոնս Բուդար, Les Combattants du petit bonheur
Ֆեմինա մրցանակ - Ռեժի Դեբրե, La neige brûle


== Գրքեր ==
«Լավալիտյան աշխարհ» - Ֆիլլիպ Խոսե Ֆարմերի գիտաֆանտաստիկական գրքերի շարքի 5-րդ գիրքը
«Ձին, որը կորցրել էր ակնոցը» - Հաննու Մյակելյայի գիրքը
«Մութ մտահղացում» - Ֆիլիպ Հոսե Ֆարմերի պենտալոգիայի 3-րդ գիրքը


=== Վեպեր ===
«Անքնություն» - Ալեքսանդր Կրոն
«Օլիվերի պատմությունը» - Էրիկ Սիգալ
«Անիծված ժառանգությունը» - Իոաննա Խմելևսկայա
«Բնում երգողները» - Կոլին Մակալոու
«Չափից դուրս աղմկոտ մենակություն» - Բոգումիլա Գրաբալի փիլիսոփայական վեպը
«Դոսադիի փորձը» - Ֆրենկ Հերբերտ
«Մարող լույս» - Ջորջ Մարտին


=== Վիպակներ ===
«Կամուրջ դեպի Թերաբիտիա» - Քեթրին Փաթերսոն
«Չալիկ շուն, որ վազում էր ծովի եզրով» - Չինգիզ Այթմատով
«Սպասում սիրո», «Սպասում փառքի», «Սպասում բախտի» - Մուշեղ Իշխան


=== Փոքր արձակ ===
«Fragments of a Hologram Rose» - Ուիլյամ Գիբսոն


=== Պիեսներ ===
«Սպասում» - Ալեքսեյ Արբուզով


=== Պոեզիա ===
«Յոթնապատում» - Հովհաննես Շիրազի քառյակների ժողովածուն
«Իրիկնահաց» - Համո Սահյանի բանաստեղծությունների ժողովածուն
«Mammy, blue» - Էլդրիր Լունդեն
«Հավերժական միս» - Անդրեյ Վոզնեսենսկի
«Անապատի պատշգամբը» - Ռոլֆ Յակոբսեն


=== Գրականագիտություն ===
«Երեսունականներից յոթանասունականներ, գրականագիտական-քննադատական հոդվածներ» - Լև Անինսկի


=== Գիտահանրամատչելի գրականություն ===
«Սառույց և կրակ» - Իվան Պապանին


== Մահացել են ==
Հուլիսի 2 - Վլադիմիր Նաբոկով, ռուս և ամերիկյան գրող (ծնվել է 1899 թվականին)
Օգոստոսի 18 - Տիբոր Դերի (Déry Tibor) (ծնվել է 1894 թվականին)
Բրի (պանիր)

Անվան այլ կիրառումների համար տե՛ս՝ Բրի (այլ կիրառումներ)Բրի (ֆր.՝ Brie)՝ փափուկ պանիր  կովի կաթից, անվանումը  ստացել է ֆրանսիական գավառից (Փարիզից ոչ հեռու գտնվող  Իլ դը Ֆրանս կենտրոնական շրջան), որտեղ այն առաջին անգամ պատրաստել են։
Բրին աշխարհում ամենահայտնի ֆրանսիական պանիրներից մեկն է։ Քանի որ այս անունը համատեղում է մեծ թվով առանձին  տեսակներ, ճիշտ կլինի  խոսել բրի պանրի ընտանիքի մասին։
Տարբեր երկրներում արտադրվում են պանրի շատ տեսակներ՝ ներառյալ հասարակ բրի, բույսերով, կրկնակի և եռակի բրի և առանց կովի կաթի ստացվող տեսակներ։ Գոյություն ունի  բրիի  ավելի քան տասնյակ տեսակներ, սակայն Ֆրանսիայում հավաստագիր ունեն միայն երկու տեսակները՝ Բրի դը Մոն (Brie de Meaux) և Բրի դը Մելեն (Brie de Melun), որոնք կրում են Փարիզից արևելք գտնվող փոքր քաղաքների անուններ АОС (ֆր.՝ Appellation d'origine contrôlée).


== Պատմություն ==
Բրի՝ֆրանսիական հնագույն պանիրներից մեկը։ Հայտնի է, որ դեռ միջնադարում ամենապահանջված պանիրներից է եղել։
Բրին թագավորական պանիր է եղել։ Շամպայնի դքսուհին՝ Բլանկա Նովարսկայան, բրին որպես նվեր ուղարկում էր թագավոր Ֆիլիպ II Օգոստոսին, վերջիսն դրանից միշտ հիացմունք էր ապրում։ Ծննդյան տոներին ընդառաջ պալատական տիկնայք, Շառլ Օռլեանի դուքսից, որպես նվեր անհամբեր սպասում էին թարմ բրի։ Բրի պանրի երկրպագուներ են եղել Մարգո թագուհին ու Հենրի IV-ը։


== Առանձնահատկություններ ==
Բրի պանրին բնորոշ է թույլ մոխրագույն երանգը՝ «ազնիվ» սպիտակ բորբոսի տակ (Penicillium camemberti կամ Penicillium candidum): Կառուցվածքով՝ 30-60 սանտիմետր տրամագծով և 3-5 սանտիմետր հաստությամբ, «թխվածք»  է հիշեցնում։ Ամոնիակի թեթև հոտ ունեցող փափուկ և հաճելի համով պանիր է։ Բորբոսի շերտը ամիակի հստակ արտահայտված բույր ունի, բայց ուտելի է։
Նոր պատրաստված բրին փափուկ ու նուրբ համ ունի։ Հասունացմանը զուգահեռ՝ ձեռք է բերում արտահայտիչ սուր համ։ Որքան բարակ է բրիի շերտիկը, այնքան սուր է համը։ Բրի արտադրում են տարվա ցանկացած եղանակին և համարվում է ամենաունիվերսալը ֆրանսիական պանիրների ցանկում,  քանի որ օգտագործում են և՜ տոնական սեղանին և՜ սովորական ընթրիքին։ Ավելի լավ է Բրին  ուտել սենյակային ջերմաստիճանի, դրա համար անհրաժեշտ է նախապես դուրս բերել այն սառնարանից (կամ նկուղից). լավ է պահպանվում +2…-4 °C ջերմաստիճանում։
Բրիպանրի համը նման է կամամբերին, բայց նրա յուղայնությունը ավելի ցածր է՝ 25 %.


== Ծանոթագրություն ==


== Գրականություն ==
Масуи К., Ямада Т. Французские сыры : иллюстрированная энциклопедия = [French Cheeses] / Казуко Масуи, Томоко Ямада ; вступ. сл. Ж. Робюшон ; пер. с англ.: С. Сапронов ; фото Й. Маруяма. — СПб. : Изд. дом «Нева», 2003. — 240 с. — (A Dorling Kindersley Book). — ISBN 5-7654-2333-7.
Le Grand Larousse gastronomique (խմբ. Isabelle Jeuge-Maynart), «Larousse», ISBN 978-2-03-582360-1։


== Արտաքին հղումներ ==
Փափուկ պանիրներ՝ բորբոսի շերտով
Բրի պանիրների պատմությունն ու առանձնհատկությունը (ֆր.)
Մամեդհասան Հաջինսկի

Մամեդհասան Ջաֆարկուլի օկլի Հաջինսկի (ադրբ.՝ Məmmədhəsən Cəfərqulu oğlu Hacınski, մարտի 3, 1875(1875-03-03), Բաքու, Ռուսական կայսրություն - փետրվարի 9, 1931(1931-02-09), Թիֆլիս, ԱԽՖՍՀ, ԽՍՀՄ), Ադրբեջանի պետական և քաղաքական գործիչ, Ադրբեջանի Ժողովրդավարական Հանրապետության ներքին գործերի (1918 թ. մայիսի 28 - 1918 թ. հոկտեմբերի 6), ֆինանսների (1918) և արտաքին գործերի (1919 թ. դեկտեմբերի 22 - 1920 թ. փետրվարի 15) նախարար։


== Կենսագրություն ==

Մամեդհասան Հաջինսկին ծնվել է 1875 թվականի մարտի 3-ին Բաքվում։ Միջնակարգ կրթությունը ստացել է Բաքվի իրական դպրոցում։ Դպրոցն ավարտելուց հետո ընդունվել է Պետերբուրգի տեխնոլոգիական ինստիտուտ։ Ավարտել է ինստիտուտը 1902 թվականին։ Որոշ ժամանակ աշխատել է որպես ինժեներ, Շամսի Ասադուլլաևի Մոսկվայում գտնվող գործարանում։ 1908 թվականին վերադառնալով Բաքու, նա մասնակցել է շինարարական աշխատանքներին։ 1913 թվականին ղեկավարել է Բաքվի քաղաքային գրասենյակը։ Նա առանձնահատուկ ուշադրություն է դարձրել Շիրվանշահների պալատին՝ հաճախ առաջարկներ ներկայացնելով պալատի վերականգնման և պաշտպանության համար։ 1902-1917 թվականներին եղել է Բաքվի քաղաքային դումայի անդամ։ Նա «Հումմեթ» և «Նաշրի-մաարիֆ» ընկերությունների հիմնադիրներից մեկն էր։ Նա Կովկասյան Մուսուլմանական բարեգործության կենտրոնական կոմիտեի ղեկավարներից մեկն էր։ Նա Մուսավաթի առաջին անդամներից էր։ 1917 թվականին նա հայտարարել է հրապարակավ, Բաքվում անցկացվող Կովկասի մուսուլմանականների կոնգրեսը։
Նա ծառայել է որպես Կովկասի Կոմիսարիատի առևտրի և արդյունաբերության հարցերով հանձնակատարի տեղակալ։ Նա Անդրկովկասի սեյմի անդամ էր։ Նա Մամեդ Էմին Ռասուլզադեի հետ միասին Անդրկովկասի Սեյմի վեց առանցքային ներկայացուցիչներից էին, որը ներկայացնել են Ադրբեջանի Դեմոկրատական Հանրապետությունը Բաթումի պայմանագրում։
Նա նշանակվել է ԱԺՀ առաջին արտաքին գործերի նախարար։ 1918 թվականի հոկտեմբերի 6-ին նշանակվել է ֆինանսների նախարար։ 1930 թվականին Հաջինսկին ձերբակալվել է։ Մահացել է 1931 թվականին։


== Աղբյուրներ ==
M. Qasımlı; E. Hüseynova Azərbaycanın xarici işlər nazirləri — Bakı
Dadaşov Aydın Ərşad oğlu Məhəmməd Həsən Hacınski — Bakı, 2004
Tadeuş Svitoxovski, Brian C. Collins Historical dictionary of Azerbaijan. — USA։ Scarecrow Press, 1999. — səh. 58-59. — 145 səh. — ISBN 0810835509


== Ծանոթագրություններ ==
Ֆորուա

Ֆորուա (իսպ.՝ Fórua, բասկ.՝ Forua, կատ.՝ Forua), բնակավայր և մունիցիպալիտետ Իսպանիայում։ Մտնում է Բասկայա պրովինցիայի Ստռանա Բասկով ինքնավար համայնքի կազմում։ Մունիցիպալիտետը գտնվում է Բուստռուիալեդա Ուռդայբայ շրջանի կազմում։ Տարածքը զբաղեցնում է 7,94 կմ²։ Բնակչությունը՝ 1012 մարդ (2010 թվականի տվյալներով)։ Հեռավորությունը ադմինիստրատական կենտրոնից՝ 36 կմ։


== Պատմություն ==
Քաղաքը հիմնադրվել է 1987 թվականին։


== Արտաքին հղումներ ==
Fórua en Google Maps
Ֆրանկլին շրջան (այլ կիրառումներ)

Ֆրանկլին շրջան անվամբ գոյություն ունեն հետևյալ բնակավայրերի մասին հոդվածներ․

Ֆրանկլին շրջան - ԱՄՆ Ալաբամա նահանգի շրջաններից մեկը
Ֆրանկլին շրջան - ԱՄՆ Այդահո նահանգի 44 վարչական միավորներից մեկը
Ֆրանկլին շրջան - ԱՄՆ Այովա նահանգի 99 վարչական միավորներից մեկը
Ֆրանկլին շրջան - ԱՄՆ Թենեսի նահանգի 95 վարչական միավորներից մեկը
Ֆրանկլին շրջան - ԱՄՆ Իլինոյս նահանգի 102 վարչական միավորներից մեկը
Ֆրանկլին շրջան - ԱՄՆ Ինդիանա նահանգի 92 վարչական միավորներից մեկը
Ֆրանկլին շրջան - ԱՄՆ Լուիզիանա նահանգի 64 վարչական միավորներից մեկը
Ֆրանկլին շրջան - ԱՄՆ Կանզաս նահանգի 105 վարչական միավորներից մեկը
Ֆրանկլին շրջան - ԱՄՆ Կենտուկի նահանգի 105 վարչական միավորներից մեկը
Ֆրանկլին շրջան - ԱՄՆ Մասաչուսեթս նահանգի 14 վարչական միավորներից մեկը
Ֆրանկլին շրջան - ԱՄՆ Մեն նահանգի 16 վարչական միավորներից մեկը
Ֆրանկլին շրջան - ԱՄՆ Միսսիսիպի նահանգի 82 վարչական միավորներից մեկը
Ֆրանկլին շրջան - ԱՄՆ Միսսուրի նահանգի 114 վարչական միավորներից մեկը
Ֆրանկլին շրջան - ԱՄՆ Նեբրասկա նահանգի 93 վարչական միավորներից մեկը
Ֆրանկլին շրջան - ԱՄՆ Նյու Յորք նահանգի 62 վարչական միավորներից մեկը
Ֆրանկլին շրջան - ԱՄՆ Ջորջիա նահանգի 159 վարչական միավորներից մեկը
Ֆրանկլին շրջան - ԱՄՆ Վերմոնտ նահանգի 14 վարչական միավորներից մեկը
Ֆրանկլին շրջան - ԱՄՆ Տեխաս նահանգի 254 վարչական միավորներից մեկը
Ֆրանկլին շրջան - ԱՄՆ Փենսիլվանիա նահանգի 67 վարչական միավորներից մեկը
Ֆրանկլին շրջան - ԱՄՆ Ֆլորիդա նահանգի 67 վարչական միավորներից մեկը
Յասնայա Պոլյանա (քաղաքատիպ ավան, Ուկրաինա)

Անվան այլ կիրառումների համար տե՛ս՝ Յասնայա ՊոլյանաՅասնայա Պոլյանա (ուկրաիներեն՝ Ясна Поляна), քաղաքատիպ ավան Ուկրաինայի Դոնեցկի մարզի Կրամատորսկի քաղաքային խորհուրդում։
2012 թվականի տվյալներով Յասնայա Պոլյանա քաղաքատիպ ավանում բնակվում էր 2 143 մարդ։ Բնակավայրը զբաղեցնում է 1,36 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լանջառ (այլ կիրառումներ)

Լանջառ անվանումը կարող է վերաբերել.

Լանջառ (գետ), գետ Հայաստանի Արարատի մարզում։
Լանջառ (գյուղ), գյուղ Հայաստանի Արարատի մարզում։
Գենադի Տարասով

Գենադի Տարասով (ռուս.՝ Генна́дий Па́влович Тара́сов, սեպտեմբերի 14, 1947(1947-09-14), ԽՍՀՄ), ռուսական դիվանագետ։


== Կենսագրություն ==
Ավարտել է Մոսկվայի միջազգային հարաբերությունների պետական ինստիտուտը (1970)։ Նույն թվականից աշխատանքի է անցել ԽՍՀՄ ԱԳՆ-ում։

1982—1986 թվականներին՝ Նյու Յորքում ՄԱԿ-ին առընթեր ԽՍՀՄ մշտական ներկայացուցչության խորհրդական։ (Հետաքրքիր է իսրայելցի դիվանագետ Աննա Ազարիի վկայությունը. «Բանակցություններն ընթացել են Գենադի Տարասովի միջոցով»)
1989—1990 թվականներին՝ ԽՍՀՄ ԱԳՆ Մերձավոր Արևելքի և Հյուսիսային Աֆրիկայի երկրների վարչության պետի տեղակալը, գլխավորում Էր Իսրայելի և Պաղեստինի բաժինը։
1990—1991 թվականներին՝ Սաուդյան Արաբիայում ԽՍՀՄ արտակարգ և լիազոր դեսպան։
1991—1996 թվականներին՝ Սաուդյան Արաբիայում Ռուսաստանի Դաշնության արտակարգ և լիազոր դեսպան։
1996—1998 թվականներին՝ ՌԴ ԱԳՆ տեղեկատվության և մամուլի դեպարտամենտի տնօրեն։
1998—2002 թվականներին՝ Պորտուգալիայում Ռուսաստանի Դաշնության արտակարգ և լիազոր դեսպան։
2002—2007 թվականներին՝ Իսրայելում Ռուսաստանի Դաշնության արտակարգ և լիազոր դեսպան։
2007—2008 թվականներին՝ ՌԴ ԱԳՆ հատուկ հանձնարարություններով դեսպան։2008 թվականից՝ ՄԱԿ-ի հատուկ համակարգող՝ Պարսից ծոցում պատերազմի ընթացքում անհայտ կորածների ճակատագիրը պարզելու համար։
Ամուսնացած է։ Ունի դուստր։


== Պարգևներ ==
Անդրեյ Պերվոզվաննի հիմնադրամի պատվավոր անդամի նշան (2003 թվականի օգոստոսի 6)
Բարեկամության շքանշան (2007 թվականի դեկտեմբերի 6)
Ռուսաստանի Դաշնության դիվանագիտական ծառայության վաստակավոր աշխատող (2012 թվականի դեկտեմբերի 16)


== Դիվանագիտական աստիճան ==
1-ին դասի արտակարգ և լիազոր դեսպանորդ (1990 թվականի հոկտեմբերի 18)
Արտակարգ և լիազոր դեսպան (1993 թվականի հունվարի 27)


== Ծանոթագրություններ ==


== Արտաքին հղումներ ==
Большая биографическая энциклопедия — Тарасов, Геннадий Павлович
«Великая Россия. Имена» — Электронный энциклопедический справочник — Тарасов, Геннадий Павлович Archived 2016-03-04 at the Wayback Machine.
Բոլշոե Ստոդոլիշչե

Բոլշոե Ստոդոլիշչե (ռուս.՝ Большое Стодолище), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 81 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (3068)

Ժողովածու (3068), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3068 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 20,2X11,8 չափս։ Ձեռագիրը կազմված է 177 թերթից։ Գրված է միասյուն, նոտրգրով։ Ունի լուսանցազարդ մանրանկարներ։ Կազմը` ստվարաթուղթ։ Հիշատակարաններ հետագայի՝ 171ա (1677թ.):


== Բովանդակություն ==
Գրիգոր Մագիստրոսի Չափաբերականք,Թուղթք,
Ժամանակագրութիւն (1580-1621թթ.),
Մանունք (Յաղագս Թուոց, որթոյ և այլն)։


== Ծանոթագրություններ ==
Saving All My Love for You

«Saving All My Love for You» (անգլ. թարգմանաբար՝ «Պահում եմ իմ ողջ սերը քեզ համար»), ամերիկացի երգչուհի Ուիթնի Հյուսթոնի երգը։ Նրա առաջին հիթն է, որը գլխավորել է ամերիկյան Billboard Hot 100 և բրիտանական UK Singles Chart հիթ-շքերթներ։ Երգը գրել են Մայքլ Մասերը և Գերի Գոֆինը՝ Ջեն Փեյջի հետ համատեղ։ Այդ երգի համար Հյուսթոնը 1986 թվականին ստացել է լավագույն կանացի կատարման համար «Գրեմմի» մրցանակ և American Music Award մրցանակ Favorite R&B/Soul Video անվանակարգերում։ Whitney Houston ալբոմի չորրորդ սինգլն է և ԱՄՆ-ում 7-ից առաջին հիթփոփերը։


== Երգացանկ ==
US Vinyl / 7" Single
A "Saving All My Love For You" — 3:46
B "All At Once" — 4:26
Germany Vinyl 7""Saving All My Love for You" — 3:57
"Nobody Loves Me Like You Do" (дуэт вместе с Jermaine Jackson) — 3:46UK Vinyl / 12"
A "Saving All My Love For You"
B1 "All At Once"
B2 "Greatest Love Of All"
Germany Vinyl / 7"
A "Saving All My Love For You" — 3:57
B "How Will I Know" — 3:35


== Հիթ-շքերթներ և հավաստագրումներ ==


== Ձայնագրման մասնակիցներ ==
Հեղինակ — Michael Masser, Gerry Goffin
Պրոդյուսեր — Michael Masser
Գործիքավորող — Gene Page
Սաքսոֆոնիստ (սոլո) — Tom Scott
Աուդիոմիքսացնող — Bill Schnee
Աուդիոինժեներ — Michael Mancini, Russell Schmitt


== Ծանոթագրություններ ==


== Արտաքին հղումներ ==
Երաժշտական տեսահոլովակ ՅուԹյուբում (մոտ 1 միլիոն դիտում)
Նյովիկ լը Շատո

Նյովիկ լե Շատո (ֆր.՝ Neuvicq-le-Château), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մատա կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17261։


== Բնակչություն ==
Համայնքի բնակչությունը 2010 թվականին կազմում էր 363 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Նյովիկ լը Շատո (ֆր.)
Հայաստան, Ցեղասպանություն, Տեղահանություն, Աքսոր

«Հայաստան, Ցեղասպանություն, Տեղահանություն, Աքսոր» (գերմ.՝ Armenien. Völkermord. Vertreibung. Exil), փաստաթղթերի ժողովածու, հրատարակել է «Սպառնալիքի տակ գտնվող ժողովուրդների պաշտպանության ընկերությունը» 1987 թ., Վիեննա-Գյոթինգենում, գերմաներեն։ Խմբագիրներ՝ Թ. Հոֆման, Ժ. Քոչարյան։ Ժողովածուն բովանդակում է ցեղասպանության խնդրին վերաբերող հարցերի լայն շրջանակ։ Նրանում ընդգրկված են գիտական ու հրապարակախոսական հոդվածներ, հատվածներ հուշագրություններից, փաստաթղթեր, որոնք մերկացնում են ինչպես երիտթուրքական կառավարության հանցագործությունները հայ ժողովրդի նկատմամբ առաջին համաշխարհային պատերազմի տարիներին, այնպես էլ ազգային-մշակութային շարունակվող ցեղասպանությունը հայ մշակութային ժառանգության նկատմամբ ժամանակակից Թուրքիայի տարածքում։
Ժողովածուի կազմողները խստագույնս հանդես են գալիս թուրքական պատմաբանների ու պաշտոնաթերթերի կողմից ցեղասպանության մասին ճշմարտության կեղծարարության դեմ։ Ժողովածուում բերվում են վկայություններ (Ա. Վեգներ, Գ. Պալաքյան), որոնք երիտթուրքական կառավարությանը մեղադրում են մի ամբողջ ժողովրդի բնաջնջման մեջ, գերմանական ս-դներ Կ. Լիբկնեխտի և Ռ. Լյուքսեմբուրգի ելույթներն ի պաշտպանություն հայերի, պաշտոն, փաստաթղթեր։ Հեղինակների առաջ քաշած խնդիրների մեջ առանձնանում է առաջին համաշխարհային պատերազմի տարիներին Օսմանյան կայսրության դաշնակից կայսերական Գերմանիայի՝ հայերի ցեղասպանությանը մեղսակցության աստիճանի հարցը։ Գրքում լուսաբանվում է հայերի ներկա կացությունը Մերձավոր ու Միջին Արևելքի երկրներում, հատկապես Թուրքիայում, բերվում են ժամանակակից Թուրքիայում հայերի խտրականության, Արևմտյան Հայաստանում ճարտարապետական հուշարձանների ոչնչացման կոնկրետ օրինակներ։ Այստեղ հրապարակված են ցեղասպանության սարսափները պատկերող մեծ քանակությամբ լուսանկարչական վավերագրեր։
Հրատարակված լինելով «... ժողովուրդների պաշտպանության ընկերության» իրավապաշտպան կազմակերպության կողմից՝ ժողովածուն բազմաթիվ փաստագրական նյութեր է պարունակում այդ ընկերության՝ Հայաստանի գծով համաձայնեցնող խմբի գործունեության վերաբերյալ, որը հանդես է գալիս հայերի իրավունքների պաշտպանությամբ ԳՖՀ-ում, Թուրքիայում, պահանջում հայերի ցեղասպանության միջազգային ճանաչում։
Ժողովածուի հեղինակներ են նաև գրողներ, գիտնականներ, հրապարակախոսներ, այդ թվում՝ Հայաստանից (Ս. Ստեփանյան, Վ. Դավթյան, Ս. Խանզադյան)։
Bigelow Aerospace

Bigelow Aerospace, մասնավոր ընկերություն, որն զբաղվում է տիեզերական զբոսաշրջությամբ։ Ընկերությունը հիմնադվել է 1999 թվականին Ռոբերտ Բիգելոուի կողմից և մեծ մասամբ ֆինանսավորվում նրա անձնական միջոցներից։ 2010 թվականին Բիգելոուն ընկերության մեջ է ներդրել 180 մլն դոլար։


== Պատմություն ==


=== Genesis I ===
2006 թվականի հուլիսի 12-ին ժամը 17։53-ին ընկերությունը 500 կմ բարձրությամբ ուղեծրով արձակեց առաջին մոդուլը՝ Genesis I-ը։ Արձակումը տեղի է ունեցել «Դոմբարովսկիյ» դիրքավորման կայանի (Օրենբուրգի մարզ) «Դնեպր» կրող հրթիռի օգնությամբ։ Մոդուլի քաշը 1400 կգ է, երկարությունը՝ մոտավորապես 4 մետր, տրամագիծը՝ 1․9 մետր։ Ուղեծիր դուրս գալուց հետո նրա տրամագիծը պետք է կրկնապատկվեր։ Այդ օրն ավելի ուշ ընկերությունը հաստատեց, որ արձակումը անցել է առանց նկատողությունների և ուղեծիր դուրս գալուց հետո մոդուլը հաջողությամբ բացվել է։


=== Genesis II ===
2007 թվականի հունիսի 28-ին, Երևանի ժամանակով ժամը 18։02-ին, «Դնեպր» անունը կրող հրթիռը ուղեծիր է հանել Genesis II մոդուլը։ 2007 թվականի հունիսի 29-ին, Երևանի ժամանակով ժամը 00։02-ին, Լաս Վեգասում գտնվող թռիչքների կառավարման կենտրոնից առաջին անգամ կապ է հաստատվել մոդուլի հետ։ Նոր մոդուլը չափերով նման է Genesis I մոդուլին։  Տարբերությունը սարքավորման մեջ է․ Genesis II մոդուլը ունի լրացուցիչ ընկալող-հաղորդող սարք և ավիոնիկա։ Բացի այդ, մոդուլի վրա տեղադրված են 22 տեսախցիկ։ Մոդուլի մեջ գտնվում են տարբեր իրեր, որոնք տիեզերք են ուղարկվել «Fly your stuff» ծրագրով, որի համաձայն յուրաքանչյուր մարդ կարող է մոդուլի տախտակամածում դնել ոչ մեծ իր՝ վճարելով 295 ամերիկյան դոլար։ Մոդուլի տախտակամածին կա նաև «Բինգո» խաղի մեքենա։


== Ծանոթագրություններ ==


== Արտաքին հղումներ ==
Genesis II արձակումը Archived 2010-08-31 at the Wayback Machine., 2 հունիսի, 2007
Կույուլ (գետ)

Կույուլ (ռուս.՝ Куюл), գետ Ռուսաստանում, Կամչատկայի երկրամասի հյուսիս-արևմտյան մասում։ Գետի երկարությունը 48 կմ է։ Հոսում է Պենժինսկի շրջանում, Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19100000112120000053297


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օրնաչոս

Օրնաչոս (իսպ.՝ Hornachos), քաղաք և մունիցիպալիտետ Իսպանիայում, մտնում է Բադախոս նահանգի մեջ, ինչպես նաև Էստրեմադուրա մեջ։ Մունիցիպալիտետը գտնվում է Տերրա դե Բարոս շրջանում։ Տարածքը 296 կմ² է։ Բնակչությունը 3875 մարդ (2010 թվականի տվյալներով)։ Քաղաքը պրովինցիայի վարչական շրջանից հեռու է 99 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Estado del Embalse de Los Molinos
Asociación de hornachegos en Madrid - Fiesta de Hornachos en Madrid Archived 2008-02-25 at the Wayback Machine.
(7967) Բենի

(7967) Բենի (անգլ.՝ Beny), աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 28-ին Զդենեկ Մորավեցի կողմից Կլետում։
Միջին հեռավորությունը Արեգակից կազմում է 2,199211 ա. մ., առավելագույնը մոտենում է 1,7902 ա. մ. հեռավորության վրա և հեռանում 2,6083 ա. մ.։ Արեգակի շուրջ մեկ ամբողջական պտույտ է կատարում 1191,24 երկրային օրվա ընթացքում, իր ուղեծրով շարժվելով միջինում 0,302206 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7967) Բենի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոխ (այլ կիրառումներ)

Կոխ, կարող է վերաբերել

Հայնրիխ Գոտֆրիդ Կոխ, գերմանացի դերասան, թատերական գործիչ (1703-1775)։
Ռոբերտ Կոխ, գերմանացի մանրէաբան, բակտերիաբանության և համաճարակաբանության հիմնադիրը (1843-1910)։
Կոխ, հայկական ազգային ըմբշամարտի տեսակ։ Մարզիկները մրցությանը մասնակցում են մարզաչուխաներով։
Շանհայի թանգարան

Շանհայի թանգարանը (չինարեն՝ 上海博物館) հին չինական արվեստի թանգարան է և գտնվում է Չինաստանի Շանհայ քաղաքի Ժողովրդական Հրապարակում։ Շանհայի թանգարանում ցուցադրվում է հին չինական արվեստի աշխարհում ամենամեծ հավաքածուներից մեկը։ Թանգարանում պահվում են շուրջ հարյուր քսան հազար ցուցանմուշներ։


== Պատմություն ==

Շանհայի թանգարանը հիմնվել է 1952 թ.։ 1992 թ. Շանհայի քաղաքային կառավարությունը Ժողովրդական հրապարակում տեղ է հատկացնում թանգարանի ապագա շենքի համար։ Շենքի կառուցումը տևում է երեք տարի և ավարտվում է 1996 թվականին։ Նոր շենքում թանգարանի բացումը տեղի է ունենում 1996 թ. հոկտեմբերի 12-ին։ 29,5 մետր բարձրությամբ նոր շենքը արդեն ունի 39 200 քառակուսի մետր տարածք Շենքի ճարտարապետությունը՝ կլոր տանիքով և քառակուսի հիմքով, նմանեցված է Դինգի՝ Շանգ դարաշրջանի բրոնզե սպասքի՝ նախատեսված միս մատուցելու համար։ Այս ձևը արտացոլում է չինական փիլիսոփայության այն տեսակետը, ըստ որի Կլոր երկինքը ծածկում է քառակուսի երկիրը։ Հարավային մուտքը հսկում են առյուծների 8 սպիտակ նեֆրիտե քանդակներ։


== Հավաքածուն ==

Թանգարանի 4 հարկերում ներկայացվում են ընդհանուր առմամբ 21 ճյուղերի ստեղծագործություններ, որոնցից են.

Կալիգրաֆիա և Գեղանկարչություն
Քանդակ
Կերամիկա
Բրոնզե առարկաներ
Նեֆրիտե առարկաներ
Կահույք
Մետաղադրամներ
Չինաստանի էթնիկ փոքրամասնությունների արվեստ ևն...


== Այլ տեղեկություններ ==
Թանգարանը բաց է ամեն օր ժ. 9.00-17.00։ Մուտքն ազատ է։ Թանգարանն ամեն օր առավելագույնը ընդունում է 5,000 այցելու։ Թանգարանում գործում է հուշանվերների և գրքերի խանութ։


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Շանհայի թանգարանի պաշտոնական կայքը (անգլ.) Archived 2010-12-02 at the Wayback Machine.
Շանհայի թանգարանի պաշտոնական կայքը (չին.)
http://www.chinamuseums.com Archived 2018-08-05 at the Wayback Machine.
Dr. Rodney Chang (անգլ.) (Pygoya), honorary professor of Shanghai University College of Fine Arts, 1st computer art solo show at Shanghai Museum in 1988
http://www.chinapicturespub.com/municipality/shanghai-china/shanghai-museum-travel.html Archived 2010-05-10 at the Wayback Machine.
Չերետո Գրուե

Չերետո Գրուե (իտալերեն՝ Cerreto Grue), կոմունա Իտալիայի Պիեմոնտ մարզի Ալեսանդրիա գավառում։ Բնակչությունը կազմում է 339 մարդ (2008 թվականի տվյալներով)։ Բնակչության խտությունը՝ 71 մարդ/կմ²։ Տարածքը կազմում է 5 կմ²։ Փոստային ինդեքս՝ 15050։ Հեռախոսային կոդ՝ 0131։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0131 883175


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պոդբորոչիե

Պոդբորոչիե (ուկրաիներեն՝ Підбороччя), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Պոդբորոչիե գյուղում բնակվում էր 581 մարդ։ Բնակավայրը զբաղեցնում է 2153 կմ² տարածք։ Բնակչության խտությունը կազմում էր 269,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միլիոն մը հայերու ջարդի պատմութիւնը

Միլիոն մը հայերու ջարդի պատմութիւնը, Սեպուհ Ակունու 1920 թվականին Կոստանդնուպոլսում հրատարակված գիրքն է։


== Բովանդակություն ==
Սեպուհ Ակունին «Միլիոն մը հայերու ջարդի պատմութիւնը» գրքի առաջաբանում ընդգծել է գրքի կարևորությունը, ներկայացրել պատերազմի տարիներին հայերի հետ կատարվածը, տվել հայկական տարագրության ամփոփ պատմությունը՝ ժամանակագրական ու փաստագրական ճշգրտությամբ։ Նա դեպքերը շարադրելիս իր ձեռքի տակ է ունեցել նաև հսկայական աղբյուրագիտական նյութ՝ Պատրիարքարանի տվյալները, մեծ թվով վավերագրեր ու պաշտոնական փաստատթղեր։
Հեղինակը ներկայացրել է Ադանայի ջարդերը, հետո Առաջին համաշխարհային պատերազմի իրադարձությունները, հայերի տեղահանության օրենքը և դրա իրականացման մեխանիզմները։ Հեղինակն ըստ նահանգների է ներկայացնում տեղահանությունները՝ տալով թվական տվյալներ և նշելով նրանց աքսորի ուղղությունները։ Նա ներկայացրել է հայ մտավորականների ձերբակալությունների մանրամասները։ Առանձին անդրադարձ է կատարում հայ ժողովրդի հերոսական դրվագներին՝ Մուսա Լեռան, Շապին Գարահիսարի, Ուրֆայի հերոսամարտերին՝ ցավով նշելով դրանց սակավաթիվ լինելու փաստը։ Ակունին առանձին մասերով ներկայացրել է նաև այն հայաբնակ վայրերը, որտեղից հայ ժողովրդի տեղահանությունը համեմատաբար հանգիստ պայմաններում է իրականացվել։ Ներկայացվել են նաև Կոնիայի, Բուրսայի, Էսկիշեհիրի, Ադրիանապոլսի, Ռոդոսթոյի, Իզմիրի, Պարտիզակի, Կիլիկիայի բնակչության տեղահանության մանրամասները։


== Քաղվածքներ գրքից ==
Երիցու գետակ

Երիցու գետակ, գետակ Արածանիի ավազանում, Շառիան գետի ձախակողմյան վտակը։ Սկիզբ է առնում Ջրբաշխ լեռնագագաթի փեշերից։


== Ծանոթագրություններ ==
Յուբայկուլևո

Յուբայկուլևո (ռուս.՝ Юбайкулево, բաշկիրերեն՝ Юбайкүл), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոննեյ (Էնայի գավառ)

Բոննեյ (ֆր.՝ Bonneil), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Էսոմ սյուր Մարն կանտոնայի կազմի մեջ։ Կոմունայի շրջանը՝ Շատո Տիրերի։
INSEE կոդը՝ 02098.


== Բնակչություն ==
2010 թվականին բնակչությունը կազմել է 402 մարդ։


== Տնտեսություն ==
2010 թվականի տվյալներով 276 աշխատունակ տարիքի մարդկանցից (15-64 տարեկան) 205 -ը տնտեսապես ակտիվ էին, 71-ը անգործունակ (Ակտիվության ցուցանիշը — 74,3 %, 1999 թվականին եղել է՝ 71,1 %)։ 205 աշխատունակ բնակիչներից 189-ը աշխատում էին (104 տղամարդ և 85 կին), անաշխատանք էին 16-ը (9 տղամարդ և 7 կին)։ 71 անգործունակ մարդկանցից 33-ը ուսաանողներ են և աշակերտներ, 25-ը թոշակառու, մնացած 13-ը անգործունակ են ուրիշ պատճառով.:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բոննեյ (ֆր.)
Կրասնի Լուչ (քաղաքատիպ ավան, Բեժանիցկի շրջան)

Անվան այլ կիրառումների համար տե՛ս՝ Կրասնի ԼուչԿրասնի Լուչ (ռուս.՝ Красный Луч), քաղաքատիպ ավան Ռուսաստանի Պսկովի մարզի Բեժանիցկի շրջանի կազմում։
Բնակչությունը 2010 թվականին գրանցված տվյալներով կազմում էր 1020 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիլիգ

Պիլիգ (ռուս.՝ Пилиг), գյուղ Ռուսաստանի Դաղստան հանրապետության Տաբասարանսկի շրջանի կազմում։
Բնակչությունը վերջին գրանցված տվյալներով կազմում էր 1160 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5273) Պեյլիշենգ

(5273) Պեյլիշենգ (անգլ.՝ Peilisheng), աստերոիդ աստերոիդների հիմնական գոտում։ Հայտնաբերվել է 1982 թվականի փետրվարի 16-ին Մանուշակագույն լեռան աստղադիտարանի կողմից Քսիլոնգում։
Միջին հեռավորությունը Արեգակից կազմում է 2,309916 ա. մ., առավելագույնը մոտենում է 2,1081 ա. մ. հեռավորության վրա և հեռանում 2,5118 ա. մ.։ Արեգակի շուրջ մեկ ամբողջական պտույտ է կատարում 1282,31 երկրային օրվա ընթացքում, իր ուղեծրով շարժվելով միջինում 0,280744 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5273) Պեյլիշենգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չի վաճառվում

«Չի վաճառվում», 2016 թվականին «Անտարես» հրատարակչության «XXI.» մատենաշարով հրատարակած Արփի Ոսկանյանի պատմվածքների ժողովածուն։ Խմբագիր՝ Համբարձում Համբարձումյան։ Շապիկի նկարը և հեղինակի դիմանկարը՝ Սոնա Աբգարյանի, շապիկի ձևավորումը՝ «Անտարես» մեդիա հոլդինգի։ 336 էջ։
Գրքի շնորհանդեսը տեղի է ունեցել 2016 թվականի փետրվարի 6-ին։


== Գրքի հանձնարարականը ==
Գրքում տեղ գտած պատմվածքները 20 տարվա ժամանակահատված են ընդգրկում՝ ներկայացնելով հեղինակի անցած ճանապարհը ուշ պատանեկությունից մինչև միջին տարիք, այդ ճանապարհին տեղի ունեցած աշխարհայացքային, գեղագիտական, ոճական փոփոխությունները։ Միաժամանակ գրքում երևակվում է տվյալ ժամանակաշրջանի գրականության հետագիծը։


== Բովանդակությունը ==
Երկրորդ գալուստը
Կարմիր գլխարկով գայլը
Բալլադ երեքի մասին
Սպիտակ առավոտ
Այստեղ ապրել են
Երեք նկար
Քաղաքը
Արատավոր կապ
Պոպլավոկ
Անմոռանալի Սովետ
Չի վաճառվում
Մարգո տոտայի ոդիսականը
Հայրենիք, ընտանիք, հաղթանակ
Մինչև աքաղաղի կանչելը
Հետքը
Ողջերին թող թաղեն ողջերը
Սապատավոր լյառը
Նարդի
Մեր ոչ չաղ, ոչ էլ հայկական հարսանիքը
Բամբասանքն էր ի սկզբանե
Իսկական սիրուց ծնվում են նապաստակներ
Քաղաքական զբոսանք
Մարտի 2
Քոձություն արեք
Իմ անկախությունը
Երևանյան երազանքներ։ Ռեպորտաժ
Մազերի հեղափոխություն


== Ծանոթագրություններ ==
Քարղին

Քարղին, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Օտրադնի (Բագաևսկի շրջան)

Անվան այլ կիրառումների համար տե՛ս՝ Օտրադնի (այլ կիրառումներ)Օտրադնի (ռուս.՝ Отрадный), ավան Ռուսաստանի Դաշնության Ռոստովի մարզի Բագաևսկի շրջանում։ Մտնում է Կրասնենսկի գյուղական համայնքի կազմի մեջ։ Բագաևսկայա շրջկենտրոնից գտնվում է 40 կմ հեռավորության վրա։
France Football

France Football, ֆրանսիական ամենշաբաթյա շաբաթաթերթ (թողարկվում է ամեն երեքշաբթի և ուրբաթ) ողջ աշխարհի ֆուտբոլային նորությունների վերաբերյալ, հրատարակվում է 1946 թվականից սկսած։ Եվրոգավաթների վիճակագրական տվյալները և եվրոպական առաջնությունները ֆոտոլրագրության միջոցով լուսաբանող ամենահեղինակավոր սպորտային հրատարակչություններից մեկն է Եվրոպայում։
France Football ամսագիրը «ծնունդ է առել» «Football» ամսագրից, որը թողարկվել է 1927-1944 թվականներին, ինչպես նաև ժամանակավոր եղել է Ֆրանսիայի ֆուտբոլի Ֆեդերացիայի տպագիր մարմինը։ Առաջին համարը լույս է տեսել 1946 թվականի հունվարի 8-ին, իսկ 1977 թվականի փետրվարից արդեն թողարկվում էր գունավոր կազմով և ամրակցված էջերով տարբերակը։ Ներսի էջերը շարունակում էին տպագրվել սև-սպիտակ տպագրությամբ, սակայն վերջին 10 տարվա ընթացքում էջերի մեծամասնությունը սկսեցին տպագրվել գունավոր նկարազարդմամբ։ 1998 թվականի հուլիսի 14-ին Ֆրանսիայի՝ աշխարհի առաջնության գավաթին տիրանալուց 2 օր հետո ամսագիրը իր վաճառքի ծավալով ռեկորդ սահմանեց (520000 վաճառված օրինակ)։
2008 թվականի նոյեմբերի 3-ից Francefootball.fr վեբ կայքում թողարկվում է ամսագրի տեղեկագիրը։ 


== Մրցանակներ ==
«Ոսկե գնդակ» մրցանակի կազմակերպիչը հանդիսանում է France Football-ի գլխավոր խմբագիր Գաբրիել Անոն, վերջինս 1956 թվականին խնդրել էր իր կոլեգաներին քվեարկել Եվրոպայի լավագույն խաղացողի օգտին (առաջին մրցանակակիրը դարձավ «Բլեքփուլի» ֆուտբոլիստ Սթենլի Մեթյուզը)։ 1959 թվականից France Football -ը սկսեց քվեարկություն անցկացնել՝ որոշելու Ֆրանսիայի տարվա ֆոուտբոլիստին, իսկ 1970 թվականից՝ Ֆրանսիայի տարվա մարզչին (այս պարգևի վերջին մրցանակակիրը դարձավ Լորան Բլանը)։ 1968-1990 թվականներին պարգևատրվեց նաև Տարվա եվրոպական թիմը ֆր.՝ Challenge Européen de Football։
Աֆրիկական ոսկե գնդակ մրցանակը շնորհվում էր 1970-1994 թվականների յուրաքանչյուր տարվա վերջնամասում։ Այս մրցանակը ներկա ժամանակում շնորհվում է Աֆրիկայի ֆուտբոլի կոնֆեդերացիայի կողմից։ 


=== 2020 թվականի «երազանքի թիմ» ===
2020 թվականին ավանդական Ոսկե գնդակ մրցանակի շնորհման փոխարեն ամսագիրը կազմակերպեց քվեարկություն համաշխարհային առաջատար ԶԼՄ-ների 117 լրագրողների միջև՝ «երազանքի թիմը» պարզելու նպատակով։
«Երազանքի թիմը» այն խորհրդանշական հավաքականն է, որը իր մեջ ներառում է ֆուտբոլի պատմության լավագույն խաղացողներին։ Անցած տարվա դեկտեմբերին France Football-ը ներկայացրեց միանգամից 3 «երազանքի թիմ»։


== Ծանոթագրություններ ==


== Արտաքին հղումներ ==
France Football
(3115) Բայլի

(3115) Բայլի (անգլ.՝ Baily), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 3-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,579812 ա. մ., առավելագույնը մոտենում է 2,2149 ա. մ. հեռավորության վրա և հեռանում 2,9447 ա. մ.։ Արեգակի շուրջ մեկ ամբողջական պտույտ է կատարում 1513,49 երկրային օրվա ընթացքում, իր ուղեծրով շարժվելով միջինում 0,23786 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3115) Բայլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դաշուտի

Դաշուտի (ռուս.՝ Дашуты), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեմովկա (գետ)

Անվան այլ կիրառումների համար տե՛ս՝ Ռեմովկա (այլ կիրառումներ)Ռեմովկա (ռուս.՝ Ремовка), գետ Ռուսաստանում, հոսում է Ալթայի հանրապետությունում։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200212115200000416
Հիդրոլոգիական ուսումնասիրությունների կոդը - 115200041
Ավազանի կոդը - 13.01.02.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չինացիներ

Չինացիներ, մարդկանց որոշակի հանրություն, ովքեր որևէ կերպ կապված են մի շարք ընդհանրություններով։ Գոյություն ունեն մարդուն չինացի անվանելու մի քանի նախապայման.

Դա այն մարդիկ են, ովքեր ունեն Չինաստանի Ժողովրդական Հանրապետության (մայրցամաքային Չինաստան, Հոնկոնգ և Մակաո) կամ Չինաստանի Հանրապետության (Թայվան) քաղաքացիություն և բնակվում են այնտեղ։Ինչ վերաբերվում է այն հարցին, թե արդյոք քաղաքացիությունը Չինաստանում մարդուն դարձնում է չինացի՝ կան տարբեր կարծիքներ, քանի որ Թայվանի անկախության կողմնակիցները չեն համարում, որ Թայվանը Չինաստանի մասն է։ Չինական ազգի վերաբերյալ նման պատկերացումը ունի իրավական հիմք։

Չինական ազգի էթնիկ կազմը ներառում է բոլոր 56 ցեղախմբերը, որոնք ապրում են Չինաստանում և պաշտոնապես ճանաչվել են կառավարության կողմից (օրինակ՝ մոնղոլներ, մանչժուրներ, տիբեթցիներ և այլն), ինչպես նաև կազմավորված այնպիսի էթնիկ խմբեր, որոնք ապրում են Չինաստանում Ցին դինաստիայից (1644-1911 թթ) սկսած։ Դա վերաբերվում է նաև արտասահմանում ապրող չինացիներին։
Հաճախ չինացի են անվանում Չինաստանում մեծամասնություն կազմող հան ազգությանը։
Բացի ազգությունից, «չինական»-ին պատկանելիությունը որոշվում է նաև բնակության վայրով (աշխարհագրական ֆակտոր), ծագումով (կենսաբանական պատճառ), տոհմաբանությամբ (պատմական և տոհմաբանական ֆակտոր)։


== Տես նաև ==
Հան (ազգություն)
Բերդի դպրոց

Բերդի դպրոց, հիմնադրվել է 1871 թվականին, Բերդ (այժմ՝ ՀՀ Շամշադինի շրջկենտրոն) գյուղում, ծխական քահանա Մովսես Տեր Անանյանցի նախաձեռնությամբ, 30 աշակերտով։ 1892 թվականին ունեցել է 3 դասարան, 50 աշակերտ։ 1916 թվականին դարձել է եռամյա, 1925 թվականին՝ յոթնամյա, 1933 թվականից՝ միջնակարգ։ 1971–1972 ուս․՝ տարում Բերդի դպրոցը ուներ 35 դասարան, 1110 աշակերտ, 52 ուսուցիչ։ Երեքուկես տասնամյակում միջնակարգ դպրոցը տվել է 1762 շրջանավարտ, որոնցից 246-ը հետագայում դարձել է մանկավարժ, 35-ը՝ բժիշկ, 52-ը՝ գյուղատնտես, 36-ը՝ անասնաբույծ–անասնաբույժ, տասնյակ պատմաբան, բանասեր և այլ մասնագետներ։
Կենտրոնամերիկյան ֆուտբոլային միության ազգերի գավաթ 1993

1993 թ. մարտի 5-ից մինչև 9-ը UNCAF-ի ազգերի գավաթ անվան տակ Հոնդուրասում տեղի ունեցավ Կենտրոնամերիկյան ֆուտբոլային միության երկրորդ առաջնությունը։ Այն կատարում էր նաև 1993 թ. ԿՈՆԿԱԿԱՖ-ի ոսկե գավաթի կենտրոնամերիկյան զոնայի ընտրական մրցաշարի դեր, որի արդյունքներով խաղարկվեցին երեք ուղեգրեր։


== Որակավորում ==
UNCAF-ի ազգերի գավաթի եզրափակիչ մրցաշարին մասնակցելու իրավունք ավտոմատ կերպով ստացան մրցաշարի կազմակերպիչ  Հոնդուրասը, ինչպես նաև  Պանաման և  Սալվադորը։ Չորրորդ ուղեգիրը խաղարկվեց ընտրական զույգում։


=== Ընտրական հանդիպումները ===
 Կոստա Ռիկան ստացավ եզրափակիչ մրցաշարի ուղեգիր։


== Հանդիպումներ ==


=== Եզրափակիչ փուլ ===
Հանդիպումների արդյունքները

 Հոնդուրասը,  Կոստա Ռիկան և  Պանաման ստացան եզրափակիչ մրցաշարի ուղեգրեր։


== Նայիր նաև ==
ԿՈՆԿԱԿԱՖ-ի ոսկե գավաթ 1993 (ընտրական մրցաշար)
ԿՈՆԿԱԿԱՖ-ի ոսկե գավաթ 1993


== Ծանոթություն ==


== Հղումներ ==
1993 թ. UNCAF-ի ազգերի գավաթի արդյունքները ԿՈՆԿԱԿԱՖ-ի պաշտոնական կայքում(չաշխատող հղում) (անգլ.)
1993 թ. UNCAF-ի ազգերի գավաթի վիճակագրությունը RSSSF-ի արխիվում (անգլ.)
Արվարձան (ֆիլմ)

«Արվարձան» (անգլ.՝ Suburbia), 1984 թվականին թողարկված ամերիկյան գեղարվեստական ֆիլմ։ Սցենարի հեղինակը և ռեժիսորը Պենելոպա Սֆիրիսն է։
Գլխավոր դերերում են Բիլլ Քոինը, Քրիս Պեդերսենը և Red Hot Chili Peppers-ի բաս կիթառահար Մայքլ «Ֆլի» Բալզարին։ Բացառությամբ պրոֆեսիոնալ դերասան Բիլլ Քոինի, Պենելոպա Սֆիրիսը ֆիլմում նկարահանվելու համար հրավիրել էր փողոցային դեռահասների ու պանկ երաժիշտների։ Նկարահանվել են նաև D.I., T.S.O.L. և The Vandals պանկ խմբերը։
Վինսենտ Քենբին ֆիլմն անվանել է Ջոնաթան Կապլանի «Over the Edge»-ի (1979) ժամանակներից ի վեր լավագույնը՝ ըմբոստ երիտասարդների մասին։
Ֆիլմը ոգեշնչել է բրիտանական Pet Shop Boys էլեկտրոնային դուետին գրել «Suburbia» (1986) հիթ սինգլը։


== Սյուժե ==
Անչափահաս Շեյլան, ով փախել է տնից, ճանապարհորդում է ավտոստոպով։ Մեծ Լոս Անջելեսի ավտոմայրուղու վրա նրան վերցնում է մի կին՝ երեխայի հետ։ Ճանապարհին անվադողը վնասվում է։ Մինչ մայրը խոսում է հեռախոսով, երեխայի վրա կատաղած շուն է հարձակվում։
Մեկ այլ անչափահաս՝ Էվան Ջոնսոնը, փախչում է տնից ու հարբեցող մորից։ Ավելի ուշ նա հայտնվում է պանկ համերգի, որը շուտով ավարտվում է հանդիսատեսի շրջանում առաջացած վեճի պատճառով։ Այնտեղ նա ծանոթանում է Ջեք Դիդիլիի հետ, ով Էվանին կացարան է առաջարկում իրենց սկվոտում։ Ճանապարհին նրանց է միանում Ջո Շմոն։ Իմանալով, որ սկվոտի յուրաքանչյուր բնակիչ պետք է իր մարմնի վրա դաջի «T.R.» գրառումը, որը նշանակում է «մերժվածներ», Ջոն որոշում է հետ վերադառնալ։ Հորը գտնելով իր նույնասեռական զուգընկերոջ հետ՝ նա հետ է վերադառնում։ Շեյլան ևս այդտեղ էր հայտնվել և նրա ու Ջոյի միջև շուտով ռոմանտիկ հարաբերություններ են սկսվում։


== Դերերում ==


== Ծանոթագրություններ ==


== Արտաքին հղումներ ==
«Suburbia»(անգլ.) ֆիլմը allmovie կայքում:
Պուրնովկա

Պուրնովկա (ռուս.՝ Пурновка), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Մեծ Յուգ գետի ձախ ափում՝ 61 կմ հեռավորության վրա։ Գետի երկարությունը 12 կմ է։ Պուրնովկաի ակունքը գտնվում է ճահճուտներում, արևմուտք Գուրլևո գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000009588
Հիդրոլոգիական ուսումնասիրությունների կոդը - 110000958
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չեռնոգորիայի դրոշ

Չեռնոգորիայի դրոշ, Չեռնոգորիայի խորհրդանիշերից մեկը։ Այն ուղղանկյուն կարմիր պաստառ է, որի միջնամասում Չեռնոգորիայի զինանշանն է։
Կրասնայա Դոլինա (գյուղ, Վիբորգսկի շրջան)

Անվան այլ կիրառումների համար տե՛ս՝ Կրասնայա Դոլինա (այլ կիրառումներ)Կրասնայա Դոլինա (ռուս.՝ Красная Долина), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 1580 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
421

421 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 421 թվականն է, 
V դարի 21-րդ տարին։


== Դեպքեր ==


== Ծնունդներ ==


== Մահեր ==
Ձիանո Պիաչենտինո

Ձիանո Պիաչենտինո (իտալերեն՝ Ziano Piacentino), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։

Բնակչությունը կազմում է 2639 մարդ։ Բնակչության միջին խտությունը՝ 82 մարդ/կմ²։ Զբաղեցնում է 32 կմ² տարածք։ Փոստային ինդեքս՝ 29010։ Հեռախոսային կոդը՝ 0523։
Ղասր

Ղասր, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ քաղաքից հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==